CELEX: 32021R1109
Language: sk
Date: 2021-07-01 00:00:00
Title: Nariadenie Komisie (EÚ) 2021/1109 z 1. júla 2021, ktorým sa plavidlám plaviacim sa pod vlajkou Talianska zakazuje lov krevety Aristaeomorpha foliacea v geografických podoblastiach GFCM 9, 10 a 11

7.7.2021   
               
               
                  SK
               
               
                  Úradný vestník Európskej únie
               
               
                  L 239/1
               
            
         NARIADENIE KOMISIE (EÚ) 2021/1109
         z 1. júla 2021,
         ktorým sa plavidlám plaviacim sa pod vlajkou Talianska zakazuje lov krevety Aristaeomorpha foliacea v geografických podoblastiach GFCM 9, 10 a 11
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods. 2,
         keďže:
         
                     (1)
                  
                  
                     Nariadením Rady (EÚ) 2021/90 (2) sa stanovujú rybolovné možnosti na rok 2021.
                  
               
                     (2)
                  
                  
                     Podľa informácií, ktoré Komisia dostala, sa maximálne povolené rybolovné úsilie stanovené pre krevetu Aristaeomorpha foliacea v geografických podoblastiach GFCM 9, 10 a 11, ktoré platí pre plavidlá plaviace sa pod vlajkou Talianska alebo zaregistrované v Taliansku s najväčšou dĺžkou 24 metrov alebo viac, považuje za dosiahnuté v roku 2021.
                  
               
                     (3)
                  
                  
                     Je preto nevyhnutné zakázať v prípade danej skupiny populácií určité rybolovné činnosti,
                  
               PRIJALA TOTO NARIADENIE:
         
            Článok 1
            Vyčerpanie úsilia
            Maximálne povolené rybolovné úsilie, ktoré bolo na rok 2021 pridelené Taliansku pre skupinu populácií krevety Aristaeomorpha foliacea v geografických podoblastiach GFCM 9, 10 a 11 uvedenú v prílohe, sa považuje za vyčerpané odo dňa uvedeného v danej prílohe.
         
         
            Článok 2
            Zákazy
            Plavidlám plaviacim sa pod vlajkou Talianska alebo zaregistrovaným v Taliansku s najväčšou dĺžkou 24 metrov alebo viac sa odo dňa uvedeného v prílohe zakazujú rybolovné činnosti v skupine populácií uvedenej v článku 1. Po uvedenom dni sa zakazuje najmä ponechávať na palube, premiestňovať, prekladať alebo vyloďovať ryby z uvedenej populácie ulovené danými plavidlami.
         
         
            Článok 3
            Nadobudnutie účinnosti
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 1. júla 2021
            
               
                  Za Komisiu
               
               
                  v mene predsedníčky
               
               Virginijus SINKEVIČIUS
               
                  člen Komisie
               
            
         
         
            (1)  Ú. v. EÚ L 343, 22.12.2009, s. 1.
         
            (2)  Nariadenie Rady (EÚ) 2021/90 z 28. januára 2021, ktorým sa na rok 2021 stanovujú rybolovné možnosti pre určité populácie rýb a skupiny populácií rýb uplatniteľné v Stredozemnom mori a Čiernom mori (Ú. v. EÚ L 31, 29.1.2021, s. 1).
      
      
         
            PRÍLOHA
            
                        Číslo
                     
                     
                        
                           10/TQ90
                        
                     
                  
                        Členský štát
                     
                     
                        
                           Taliansko
                        
                     
                  
                        Kód skupiny rybolovného úsilia
                     
                     
                        
                           EFF2/MED2_TR4
                        
                     
                  
                        Skupina populácií
                     
                     
                        
                           kreveta Aristaeomorpha foliacea v GSA 9, 10 a 11
                        
                     
                  
                        Najväčšia dĺžka dotknutých plavidiel
                     
                     
                        
                           ≥ 24 metrov
                        
                     
                  
                        Zákaz platný od
                     
                     
                        
                           15. 6. 2021